**Rondelul cuvintelor**

*Cristianlisandru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dar toate rămâne-vor scrise,

Spre-a fi pentru suflet balsam,

Îmi bat contradicţii în geam

Şi plouă cu vorbe nescrise.

Sub noi am întins manuscrise,

Te caut, te tulbur, te am,

Dar toate rămâne-vor scrise,

Spre-a fi pentru suflet balsam.

Trudim într-o mină de vise,

De-o viaţă venim la program,

Un dulce, comun amalgam

Extras din adâncuri deschise...

Dar toate rămâne-vor scrise.

Cristian Lisandru - 17 iunie 2013